google/wiki40b huggingface dataset:
Strusshamn Musikkforening

Strusshamn Musikkforening, stiftet 4. april 1912 er et norsk janitsjarkorps.
Korpset er medlem av Norges musikkorps forbund og har flere ganger deltatt i NM for janitsjarkorps.
Ingrid Wigernæs

Jentut'n

Wigernæs regnes som opphavet til uttrykket jentut'n, som er Hemsedalsdialekt for jentene. Ordet ble brukt av Wigernæs da hun omtalte lagvenninnene på stafettlaget i VM i 1966, og senere brukte hun det når hun omtalte landslagsjentene hun trente. Jentut'n var først klengenavnet på stafettlaget fra 1966, men senere har ordet blitt flittig brukt som «kjælenavn» på de norske stafettlagene for damer under internasjonale renn og mesterskap.
Som flere andre skiprofiler midt på 1960-tallet, sang også hun inn en plate. Den fikk tittelen «Jentut'n våre».
Ruslan Kambolov

Landslaget

31. mars 2015 fikk han sin første landskamp for Russland mot Kasakhstan.
Han ble tatt ut i Russlands tropp til FIFA Confederations Cup 2017 i Russland.
Han ble tatt ut i Russlands bruttotropp til VM i fotball 2018 i Russland, men måtte trekke seg på grunn av skade. Han ble erstattet av Sergej Ignasjevitsj.
Plommevepser

Levevis

Plommevepser legger egg i blomsten på plommetre.  Larven utvikles og vokser inne i plommen og spiser deler av den fra innsiden.  Den spiser seg ut av den første plommekarten og så inn i en ny.  Larven kan rekke å spiser seg igjennom 3-4 plommekart før den slipper seg ned på bakken og graver seg litt ned i jorden under treet og forpupper seg.  Neste år, om våren, under blomstringen vil den klekke som en ny plommeveps.
Gunnar Hamnøy

Politisk engasjement

Gunnar Hamnøy har vært aktiv som lokalpolitiker i Skodje kommune for KrF. 3 perioder i kommunestyret, den siste perioden (frem til okt 2007) fast medlem i formannskapet og planutvalget. Var også leder i råd for funksjonshemma i Skodje frem til okt 2007. Var leder i verdirådet i Skodje kommune og Nord Sør rådet ( et kommunalt samarbeid mellom Skodje og Voi kommune i Kenya frem til sommeren 2006. Medlem i dette rådet frem til oktober 2007. Vennskapsarbeidet mellom Voi i Kenya og Skodje kommune har vært og er en viktig sak for Gunnar Hamnøy
Syðradalur (Streymoy)

Syðradalur (IPA: [ˈsiːɹaˌdɛalʊɹ], dansk: Sydredal) er en bygd på øya Streymoy, en av Færøyene. Bygda ligger kort vei fra steder som Velbastaður og Kirkjubøur, men fikk ikke veiforbindelse til de øvrige bygdene på øya før 1982. Syðradalur lå frem til 1997 i Argja kommuna, men ble da innlemmet i Tórshavnar kommuna. 1. januar 2009 hadde Syðradalur 7 innbyggere, mot 12 i 1985. Bygda består i dag av kun et gårdsbruk. Stedet er imidlertid nevnt så langt tilbake som 1590.
Ufattelig kjærlighet

Handling

Historien starter i New England, 1835, hvor den lille piken Sarah venter spent på å møte faren hennes, Alex Stafford, for første gang. Dessverre er ikke faren, som har fått henne i et forhold utenom ekteskapet, like oppsatt på å se henne. Møtet blir en skuffelse. Kort etter flytter Sarah og moren hennes til en liten by ved kysten, hvor de blir boende til moren dør. Sarahs onkel ønsker det beste for henne, og tar henne med til en mann som kan ta seg av henne. Han får penger for å levere Sarah der, men tar seg friheten til å ta andre småting og litt alkohol også, noe som ender med at han blir skutt og fratatt pengene igjen. Dette fører til at Sarah blir etterlatt til Hertugen, som mannen heter, som blir hennes første møte med den harde verden; han er pedofil. Fra nå av blir hun kalt Angel.
Mange år etter har Angel kommet seg til California, etter mange år som prostituert. Hun er stjernen i det største bordellet der, men mesteparten av det hun tjener, går til inntekt for Hertuginnen, som eier bordellet. En dag går hun tur sammen livvakten til Hertuginnen. Samtidig er Michael Hosea, en gudfryktig bonde, på tur til byen for å selge varene sine til landhandleren der. Han ser henne og får beskjed av Gud at det er kvinnen han skal gifte seg med. Han forhører seg med landhandleren om hvem hun er, og kan nesten ikke tro det. Likevel forsøker han; pengene han tjente på salget bruker han på å besøke Angel på rommet hennes – uten å røre henne – og forsøke å overtale henne til å bli med ham. Hun vil ikke, og Michael reiser hjem igjen. Noen dager går, og Angel begynner å se med håpløshet på livet. Hun er ulydig mot Hertuginnen, og livvakten kommer inn til henne for å straffe henne. Hun tirrer ham, og blir slått halvt i hjel. Michael kommer og redder henne, og halvdød svarer hun «ja» på å gifte seg med ham, før de drar ut av byen og til Hoseas gård.
Der pleier han Angel til hun blir friskere. Hun forsøker flere ganger å rømme tilbake til byen og vekk fra Michael, men han kommer alltid og henter henne igjen. Etterhvert kommer Michaels bror, Paul, til dalen de bor i, og senere også en annen familie med en datter på Angels egen alder. Angel tror at hun vil passe bedre som Michaels kone, og reiser til en kystby. Der møter hun på Hertugen igjen, som tvinger henne til å komme på scenen i showet hans. Hun blir bedt om å synge, og starter å synge en salme på samme melodi. En bankmann hører henne og ber henne komme med ham, hun tar med seg ei lita jente og en jevnaldrende ut og blir med. Med litt hjelp fra bankmannen starter hun opp et pikehjem så andre skal slippe å få livene sine ødelagt slik som hun.
Paul, Michaels bror, som også har giftet seg med dattera fra den andre familien, ser at Michael savner Angel og drar etter henne for å finne henne. Han lyktes, og hun blir med tilbake til Michael.
Centennial Arboretum

Centennial Arboretum (ca. 108 mål) er et arboret som ligger ved Hagebruk Center i Fairmount Park, ved den sørøstlige hjørnet av Belmont Drive og Montgomery Drive i Philadelphia i Pennsylvania. Den er åpen daglig uten at det tas inngangspenger.
Centennial Arboretum inneholder eksempler på trær og busker fra Asia, Europa og Nord-Amerika. Mange ble plantet for verdensutstillingen i 1876. Like ved ligger en 13. århundrestils japansk hus og have som ble brakt til Philadelphia i 1956.
Criodion

Utseende

Nokså store, avlange, ensfarget gråbrune trebukker. Antennene er kraftige, omtrent så lange som kroppen hos hannene og noe kortere hos hunnene. Pronotum er omtrent så langt som bredt, har rundede sider og er temmelig knudrete. Dekkvingene er lange, smale og parallellsidige, beina forholdsvis korte.

Utbredelse

Slekten er utbredt i Sør-Amerika.
Vollen (Bodø)

Vollen er et strøk i Rønvik bydel i Bodø.

Beliggenhet og avgrensing

Strøket ligger sentralt, nord i Rønvik bydel. I nord grenser strøket mot Opplia, der grensen er Fjellveien, mens det i vest avgrenses av Rønvikveien mot Årnes. I sør ligger Kleiva, som ligger på motsatt side av Nordlandsbanen, mens i øst ligger Stordalen. Grensen mellom Vollen og Stordalen går i brattbakken mellom strøkene, der det ikke er gjennomfartsårer for biltrafikk, kun gangveier. Mot nordvest ligger marka enkelt tilgjengelig med et mangfoldig nett av turstier. En kan enkelt ta seg til Rønvikfjellet, Keiservarden og Ramnfloget fra Vollen. Fra sistnevnte fjell har man god utsikt over Vollen.

Bebyggelse

Vollen er svært kjent for sin karakteristiske rekkehusbebyggelse, selv om det er stor variasjon i bebyggelsen. I vest, samt i deler av østsiden av strøket, preger eneboligene, mens de kjente rekkehusene ligger sentralt midt i strøket. Mot nordøst preges blokkbebyggelse, der det meste er lavblokk. I sør ligger Vollsletta sykehjem og andre kommunale bygg, som opptar det meste av arealet der.I vest ligger Vollens eneste butikk, Coop Prix som ble renovert og utvidet i 2017. Tidligere har butikken hatt flere navn bl.a. Matkroken, ICA, RIMI og Vollen Supermarked.

Rekreasjon og barnehager

Den tette befolkningstettheten gjør at Vollen har to barnehager, Vollen barnehage og Lillevollen barnehage. Ellers er det én lekeplass i strøket med klatrestativ, fotballbane og basketballkurv, og et anlegg med en liten fotballbane og et volleyballnett. Nordvest for strøket ligger en opplyst akebakke.
She (Huangshan)

She (kinesisk: 歙县; pinyin: Shè Xiàn) er et fylke i byprefekturet Huangshan i provinsen Anhui i Folkerepublikken Kina. Det hadde i 1999 et folketall på 502 153 innbyggere.

Kulturminner

En rekke steder i dette fylket er oppført på Folkerepublikken Kinas liste over kulturminner: Xu Guo-minnebuen (许国石坊, Xǔ guó shífāng – Xu Guo var storsekretær under Ming-dynastiet), Tangyue-minnebuen (棠樾石牌坊群, Tángyuè shípái fangqún), Yuliangdammen  (渔梁坝, Yúliáng bà), den gamle arkitektur i landsbyen Xucun (许村古建筑群, Xǔcūn gǔ jiànzhùqún), familien Zhengs forfedretempel (郑氏宗祠, Zhèng shì zōngcí) og Zhushan-akademiet  (竹山书院, Zhúshān shūyuàn).

Opprør

Under Songdynastiet gikk fylkets leder Fang La til opprør mot Song, men opprøret ble slått med.
Skjermdump

Skjermdump, eller Print Screen, er en funksjon som tar et bilde av skjermen.
Dette er en tast som finnes på de fleste tastatur. Når man trykker på denne tasten, åpner et bilde/tegneprogram som for eksempel Paint, hvor man kan lime inn det bildet man har tatt som en bildefil. Om man ikke vil ta bilde av hele skjermen, bare av det aktive vinduet, holder man ned Alt-tasten samtidig som man trykker på Prt Scr. Funksjonaliteten er lik på Linux- og FreeBSD-systemer med GNOME- og KDE-grensesnitt.
På Macintosh-maskiner tar man en skjermdump av hele skjermen ved å holde ned cmd-, shift- og 3-tasten samtidig. Dersom man bare ønsker å ta en skjermdump av et begrenset område på skjermen kan man gjøre dette ved å holde ned cmd-, shift- og 4-tasten samtidig. Da markerer man ønsket område ved å holde inne og dra musepekeren fra ønsket startområde, og slippe den ved ønsket sluttområde.

Opprinnelig bruk

Under kommandlinjebaserte operativsystemer som MS-DOS, vil teksten på skjermen bli kopiert til den printerporten som var standard, vanligvis LPT1. Uansett hva som befant seg på skjermen når tasten ble trykket ned (så lenge det var tekst) ble det skrevet ut. Denne tasten har Unicode-karakter U+9113.
Kaneljo

Beskrivelse

Kaneljoen er en stor og kraftig bygd sjøfugl, marginalt mindre enn sørjo og har en kroppslengde på 53-59 centimeter. Fjærdrakta har brun overside og kanelbrun underside. De kan ha gulbrune flekker i nakken ryggen. Hvitt i håndsvingfjærene gir iøynefallende hvite «blink» på over og undersiden av vingen. De har en tydelig mørk brun hette. Nebbet er nedoverbøyd i enden, nebb og føttene er mørkt grå til svarte.

Hekking

Denne joarten hekker lengst sør i Chile og Argentina, hekker både inn i landet og ute på kysten med nærliggende øyer. Hekketida starter i november og slutter i mars, hvert kull er på to eller tre egg.

Trekk og overvintring

Utenom hekkesesongen lever de til havs rundt Ildlandet og trekker på begge kystene av Sør-Amerika, langs Chile til sentrale Peru, og på østsiden nordover til nordlige Argentina.[1]

Føde

Føden består av fugleegg og fugleunger i hekkesesongen.
VM i bandy 1975

Bandy-VM 1975 ble arrangert i Finland mellom 25. januar og 2. februar. Det var det niende verdensmesterskapet i bandy. Fire lag deltok og det ble spilt en dobbeltserie der alle lagene møttes to ganger. Sovjetunionen vant turneringen og ble verdensmesterne for niende gang, til tross for at de for første gang tapte en VM-kamp. Kampene ble spilt i Torneå, Uleåborg, Kemi, Varkaus, S:t Michel, Villmanstrand, Imatra, og Esbo.
Atiur Rahman

Yrkeskarriere

Før han begynte i sentralbanken var han professor ved University of Dhaka, og styreleder for legatstyret ved Shamunnay, som er et senter for utviklingsforskning i Bangladesh. Han var også styreleder for Unnayan Shamannay, en non-profit organisasjon for forskning, utvikling og kulturell læring. Han har også vært direktør for Sonali Bank, styreleder for Janata Bank og seniorstipendiat (Senior Research Fellow) ved angladesh Institute of Development Studies (BIDS).
Rahman har drevet med forskning innen felter som økonomisk utvikling, mikrofinans, fattigdomsbekjempelse, offentlig velstand og andre sosioøkonomiske emner. Pr 2009 har han utgitt 45 bøker, og han har skrevet mye i avisene som spaltisk. For sitt bidrag til samfunnet er han tildelt prisene «Atish Dipankar Gold Medal» (2000) og «Chandrabati Gold Medal» (2008).
Utdanningsmessig gikk han først ved Mirzapur Cadet College, deretter University of Dhaka, der han først tok en bachelorgrad (Honors), senere M.A innen økonomi. Etter dette ble han tildelt et stipend fra Samveldet av nasjoner, slik at han kunne dra til School of Oriental and African Studies (SOAS) ved University of London, der han tok Filosofisk doktorgrad i 1983. Doktorgradavhandlingen hans omhandlet «Peasants and Classes» («Bønder og klasser»), som senere også ble utgitt som bok.
Rahman trakk seg som sentralbanksjef etter at hackere 4. februar 2016 hacket sentralbanken og stjal 101 millioner amerikanske dollar. Han sa opp sin stilling 15. mars, og Fazle Kabir ble utnevnt til ny sentralbanksjef samme dag. Kabir overtok stillingen 20. mars 2016.
Iduns rutevinge

Utseende

En middelsstor (vingespenn 30 – 42 mm) sommerfugl med temmelig smale vinger. Vingene har vekslende grå, hvite og rødoransje tverrbånd (ca. tre av hvert), noe som skiller den fra alle andre norske dagsommerfugler. Larven er svart med korte, svarte torner og hvite prikker.

Levevis

Larvene lever på svarttopp (Bartsia alpina), kanskje også på veronika-arter (Veronica spp.) og tyttebær (Vaccinium vitis-idaea). I Norge forekommer arten, stort sett uvanlig, fra Saltdal i Nordland til Porsanger i Finnmark.
Airbus A310

Ulykker

Natt til 30. juni 2009 (norsk tid), krasjet en Airbus A310 i sjøen utenfor byen Moroni i øygruppen Komorene. Den eneste overlevende var en 14 år gammel jente. Det er meldt om 5 døde, og 152 savnede.

Militær bruk

Noen få A310 har blitt tatt i militær bruk for blant annet VIP-transport. Blant brukerne finner man Thailand, Tysklands Luftwaffe, Canada, hvor flytypen har betegnelsen CC-150 Polaris, og Frankrikes Armée de l'air.
Tereticini

Utseende

Middelsstore (10-25 millimeter) trebukker, blant de minste i gruppen Prioninae. På farge er de fleste brune, men kan være mørkt metallisk glinsende (slekten Bouyerus). Billene i slekten Tereticus har kamformede antenner.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Gruppen er utbredt på Madagaskar (slekten Tereticus), på Ny-Guinea (slekten Aesa) og i Australia (Aesa og Bouyerus).
Arbeidsmarkedsopplæringskurs

Arbeidsmarkedsopplæringskurs, oftest omtalt under forkortelsen AMO-kurs, er yrkesrettede kurs som arrangeres i regi av NAV som varer mindre enn et år. Kursene tilbys av bedrifter oppdrag eller satt ut på anbud fra NAV. AMO-kurs vil ofte inneholde en kombinasjon av praktisk og teoretisk opplæring, og kan inneholde arbeidspraksis i en ordinær virksomhet. Bedrifter i Norge kan også søke NAV om støtte til opplæring hvis arbeidsmarkedet krever at de ansatte får ny kompetanse, for eksempel i store omstillinger.
Den faglitterære pris

Den faglitterære pris, ofte benevnt Kulturministeriets faglitterære pris, er en dansk litteraturpris, oftes utdelt i april. Det opprinnelige navnet på prisen var Den populær-videnskabelige pris. Prisen administreres av Dansk Forfatterforening.
Fylkesvei 5458

Fylkesveg 5458 går mellom Eidetræ og Nesbø i Lindås kommune. Veien er 11,8 km lang.
Frem til 2019 hadde veien betegnelsen Fv394.
Gregorio Paltrinieri

Biografi

I 2012 kvalifiserte Gregorio Paltrinieri seg til sitt første OL i London 2012.  Der kvalifiserte han seg til finalen med den fjerde beste tiden på  14.50.11. og endte på 6.-plass i finalen. Han blir trent av Stefano Morini.
Grenlandsbrua

Stenging og gjenåpning

Påsken 2017 ble Grenlandsbrua og dens tunneler Kjørholttunnelen og Bambletunnelen midlertidig stengt for biltrafikk. Årsakingen til stengingen var at både Kjørholttunnelen og Bambletunnelen gikk gjennom en omfattende rehabilitering som er nødvendig for sikkerheten.  I tillegg ble det sprengt nye tunnelløp til ny firefelts E18 på strekningen Langangen–Dørdal ved siden av dagens tunneler, samt planleggingen av ny Grenlandsbru på motgående kjørefelt.
Arbeidet varte lenge, og 27. juni 2018 ble det offentliggjort at brua og tunnelene åpner igjen i månedsskiftet august/september. Den 31. august ble Grenlandsbrua og tunnelene åpnet for biltrafikk igjen etter å ha vært stengt i 1 ½ år.
Qin'an

Qin'an (kinesisk: 秦安县; pinyin:  Qín'ān Xiàn) er et fylke i provinsen Gansu i Folkerepublikken Kina. Det ligger innen byprefekturet Tianshui.
I 1999 hadde fylket et folketall på 567 553 innbyggere.
Fransk grammatikk

Fransk grammatikk handler om grammatikken innen det franske språket.

Verb

Det franske verbet er gjerne noe av det mest kompliserte ved fransk grammatikk, ettersom verbet bøyes i person, tid og modi. Verbet bøyes i modiet indikativ: presens, fortid (perfektiv og imperfektiv), og futurum; i modiet konjunktiv: presens og fortid; og i modiet imperativ. Fransk har også kondisjonalis, som, avhengig av kilde sorteres under indikativ, eller som et eget modi. For alle tidene her nevnt, er det òg en tilhørende perfektumsform (disse dannes ved enten hjelpeverbet avoir (å ha) eller être (å være) fulgt av perfektum partisipp). Det er også noen upersonlige verbtider: perfektum partisipp, presens partisipp og infinitiv.

Passé simple

Passé simple (perfektiv perfektum) brukes i dagens fransk kun i formell skriving og i formell tale. I skriving brukes den mest for å fortelle hva som skjedde i suksessiv rekkefølge. Det er lenge siden passé composé begynte å ta over for passé simple. På 1600-tallet måtte man bruke passé simple dersom det man snakket om skjedde før 24 timer tidligere (også kjent som «la règle des vingt-quatre heures» - «tjuefiretimersregelen»). I dagens muntlige og dagligdagse språk brukes nesten alltid passé composé i stedet for passé simple.

Futurum (indikativ)

Det er to futurumsformer på fransk: futur simple (lit. enkel futurum) og futur périphrastique (lit. omskrevet futurum). Bruksmåten til hver av dem forklares lenger ned.
Fylkesvei 2764

Fylkesvei 2764  går mellom Sommerstad og Hostvedt i Kongsberg kommune. Veien er 9,4 km lang.
Frem til 2019 hadde veien betegnelsen Fylkesvei 83.
Dehns palé

Brann i 2010

Natten mellom 3. og 4. mai 2010 oppsto en voldsom brann i paléets takkonstruksjon. Brannen herjet den nordlige delen av paléet hvor de to øverste etasjene ble helt utbrent og første og andre etasje fikk vannskader.
Thomas Foket

Landslaget

9. november 2016 fikk han sin første landskamp for Belgia mot Nederland.
Figulus sublaevis

Utseende

En ganske liten (13 - 16 millimeter) og slank, blank, rødbrun til svart hjortebille. Kroppen er langstrakt og nokså flat. Som vanlig for gruppen har hannene forstørrede kjever (mandibler), men disse blir ikke svært store i denne slekten, omtrent så lange som hodet, som har kraftig, nettmasket mikroskulptur. Pronotum er firkantet, omtrent så langt som bredt, svært blankt med en tydelig, tett punktert midtfure. Beina er korte, leggene (tibiae) utvidete med tenner på utsiden. Dekkvingene er jevnbrede, svært blanke, med to-tre delvis forsvinnende, grove punktstriper. Hunnen har litt bredere kroppsform enn hannen.

Levevis

I alle fall noen av artene i slekten ser ut til å ha et selskapelig levevis, ved at larvene vokser opp sammen i kull, ofte med en av foreldrene til stede. Det skjer en betydelig kannibalisme mellom larvene i slike reir, og foreldrene spiser også noen larver, men reir med foreldrene til stede har likevel flere overlevende larver enn dem uten.

Utbredelse

Arten er vidt utbredt i tropisk Afrika inkludert Madagaskar og Komorene.
Siste reis

Siste reis er et musikkalbum med Stengte dører, utgitt i 1992.
Robbin Sellin

Tidlig karriere og IK Brage

Sellin startet karrieren som fotballspiller i den lokale klubben BKV Norrtälje. Sellin spilte også for Djurgårdens IF som ung spiller, før han i 2009 signerte for Division 1-klubben IK Brage. Laget rykket opp i Superettan etter 2009-sesongen, og Sellin spilte to og en halv sesong for klubben i nest øverste divisjon.

GIF Sundsvall

Midt i 2012-sesongen ble Sellin hentet til GIF Sundsvall, som spilte i Allsvenskan. Klubben rykket ned, og Sellin fikk ytterligere to sesonger i Superettan, før klubben igjen var klar for Allsvenskan i 2015.

Landslagskarriere

Sellin har spilt for Sveriges U17 lag, samt Sveriges U19-lag.
Banchinae

Utseende

Middelsstore, ofte gulaktige praktvepser. Hunnen har et langt eggleggingsrør.

Levevis

De er parasitoider. Larvene utvikler seg i larver av sommerfugler, biller og årevinger.

Utbredelse

Gruppen er utbredt i alle verdensdeler.
Regulær mangekant

En regulær polygon eller regulær mangekant er innen euklidsk geometri en polygon som er både likesidet og likevinklet, det vil si at alle sidekantene er like lange og alle vinklene er like store. Mangekanten fremkommer ved å forbinde punktene med rette linjestykker. Forbindes hvert punkt på sirkelen med sine nabopunkt fremkommer de mest vanlige, regulære mangekantene som for eksempel pentagon og heksagon. Disse er konvekse og har den egenskapen at hver linje som skjærer en side, vil skjære kun en annen side. Regulære polygoner kan også være stjerneformede. Det finnes et uendelig antall regulære polygoner, og konvekse regulære mangekanter navnsettes med antallet kanter de har enten på norsk eller på gresk etterfulgt av -kant på norsk eller -gon på gresk. I en matematisk følge av konvekse regulære polytoper vil grenseverdien være en sirkel. 
Punktene på sirkelen er mangekantens hjørner eller vertex, mens linjestykkene som forbinder punktene er mangekantens sider. Da den er regulær, har alle sidene samme lengde. Det er like mange sider som hjørner i en slik polygon. Sirkelen med hjørnene omskriver mangekanten. Man kan også innskrive en sirkel i mangekanten slik at den tangerer alle dens sider. Regulære mangekanter er sykliske polygoner. 
Forbindes derimot hvert punkt på sirkelen med nest nærmeste eller tredje nærmeste nabo, vil en regulær stjernepolygon fremstå. Disse er ikke lenger konvekse. De mest kjente eksemplene er pentagram og heksagram. I disse mangekantene vil sidene krysse hverandre, og de er derfor ikke enkle.
Regulære mangekanter har vært kjente i lang tid tilbake. Deres egenskaper ble studert av greske matematikere i antikkens Hellas. Arkimedes benyttet regulære mangekanter til å gi et numerisk svar på spørsmålet om sirkelens kvadratur. Hans mest nøyaktige verdi for konstanten π var basert på innskrevne og omskrevne 96-kanter. 
Overflaten til de platonske legemene er dannet av regulære trekanter, firkanter og femkanter. Alle disse lar seg konstruere ved hjelp av linjal og passer. Ved å halvere hver sidekant i disse fremkommer regulære 6-kanter, 8-kanter og 10-kanter. I 1796 viste Gauss at også den regulære 17-kanten kunne konstrueres.
David di Donatello

David di Donatello er en italiensk filmpris som deles ut årlig av det italienske filmakademiet, Accademia del Cinema Italiano. Prisen er det italienske motstykket til Oscar og er kalt opp etter Donatellos David. Den har 24 forskjellige kategorier.
David di Donatello ble først delt ut i Roma i 1955. Formålet var årlig å hedre de beste av italienske og utenlandske filmer, på samme måte som Oscar. Prisen nomineres og deles ut av folk innen filmindustrien.
Amucallia miranda

Utseende

Middelsstore brungule trebukker. Antennene er tynne og vanligvis lengre enn kroppen. Pronotum er tønneformet uten tenner på sidene, betydelig smalere enn de parallellsidige dekkvingene. Beina er slanke.

Utbredelse

Arten er utbredt i Venezuela.